ക്രിമിയ ജനഹിതപരിശോധന, 2014

2014 മാർ‌ച്ച് 16-ന് ക്രിമിയയിൽ റഷ്യയോട് ചേരണോ വേണ്ടയോ എന്ന വിഷയത്തിൽ നടത്തിയ ജനഹിതപരിശോധനയാണ് ഈ ലേഖനത്തിൽ ക്രിമിയ ജനഹിതപരിശോധന, 2014 എന്നതുകൊണ്ടുദ്ദേശിക്കുന്നത്. ഉക്രൈനിലെ പ്രദേശങ്ങളായിരുന്ന ക്രിമിയ സ്വയംഭരണ റിപ്പബ്ലിക്കിന്റെയും സെവെസ്റ്റപോളിന്റെയും ഭരണകൂടങ്ങളാണ് ഈ ജനഹിതപരിശോധന നടത്തിയത്. ഹിതപരിശോധനയിലൂടെ ജനങ്ങൾക്ക് റഷ്യൻ ഫെഡറേഷന്റെ ഭാഗമാകണോ അതോ 1992-ലെ ക്രിമിയൻ ഭരണഘടന പുനഃസ്ഥാപിച്ച് ഉക്രൈനിലെ സ്ഥാനവും നിലനിർത്തണോ എന്ന് നിർണ്ണയിക്കാനുള്ള അവസരമാണ് നൽകപ്പെട്ടത്.

ഉക്രൈനിയൻ പ്രസിഡന്റായിരുന്ന വിക്ടർ യാനുകോവിച്ചിനെ പുറത്താക്കിയ 2014-ലെ വിപ്ലവം ഒരു അട്ടിമറിയാണെന്നാണ് ക്രിമിയൻ ഭരണകൂടം കരുതിയത്. ഈ സംഭവവികാസങ്ങളാണ് ഹിതപരിശോധനയിലേയ്ക്ക് നയിച്ചത്.Верховная Рада АРК инициировала проведение всекрымского референдума : Новости УНИАН  യൂറോപ്യൻ യൂണിയൻ അംഗങ്ങൾ, അമേരിക്ക, കാനഡ തുടങ്ങി മിക്ക രാജ്യങ്ങളും ഈ ഹിതപരിശോധന നിയമവിരുദ്ധമാണ് എന്ന നിലപാടാണെടുത്തത്.http://www.washingtonpost.com/world/putin-changes-course-admits-russian-troops-were-in-crimea-before-vote/2014/04/17/b3300a54-c617-11e3-bf7a-be01a9b69cf1_story.html ഐക്യരാഷ്ട്രസംഘടനയുടെ സുരക്ഷാസമിതിയിലെ പതിമൂന്ന് അംഗങ്ങൾ ഈ ഹിതപരിശോധന അസാധുവായി കണക്കാക്കണം എന്ന പ്രമേയത്തിനനുകൂലമായി വോട്ടുചെയ്തുവെങ്കിലും റഷ്യ ഇത് വീറ്റോ ചെയ്യുകയും ചൈന തിരഞ്ഞെടുപ്പിൽ നിന്ന് വിട്ടുനിൽക്കുകയുമുണ്ടായി. പൊതുസഭയിൽ പിന്നീട് 100 അനുകൂലവോട്ടുകളോടെ ഈ ഹിതപരിശോധന അസാധുവാണെന്ന പ്രമേയം പാസാക്കുകയുണ്ടായി. ഈ തിരഞ്ഞെടുപ്പിൽ 11 രാജ്യങ്ങൾ എതിർത്ത് വോട്ടുചെയ്യുകയും 58 രാജ്യങ്ങൾ വോട്ടെടുപ്പിൽ നിന്ന് വിട്ടുനിൽക്കുകയും ചെയ്തു. ക്രിമിയൻ ടാടാർ ജനതയുടെ മജ്‌ലിസ് ഹിതപരിശോധനയിൽ നിന്ന് വിട്ടുനിൽക്കുവാൻ ആഹ്വാനം ചെയ്യുകയുണ്ടായി.<

റഷ്യ ഈ ഹിതപരിശോധനയുടെ ഫലം അംഗീകരിക്കുകയുണ്ടായി. കൊസോവൊ ഏകപക്ഷീയമായി സ്വാതന്ത്ര്യം പ്രഖ്യാപിച്ചത് ഒരു കീഴ്വഴക്കം സൃഷ്ടിച്ചിട്ടുണ്ട് എന്നാണ് റഷ്യയുടെ നിലപാട്." പാശ്ചാത്യ പണ്ഡിതർ ഇത്തരം വാദങ്ങളെ ത‌ള്ളിക്കളയുന്നുണ്ട്.<Experts: Crimea isn't comparable to Kosovo Anadolu Agency

96.77 ശതമാനം വോട്ടുകളും റഷ്യൻ ഫെഡറേഷനുമായി ചേരുന്നതിന് അനുകൂലമായിരുന്നു. 83.1 ശതമാനമായിരുന്നു വോട്ടിംഗ് നില. മെജ്‌ലിസിന്റെ ഡെപ്യൂട്ടി ചെയർമാൻ യഥാർത്ഥ വോട്ടിംഗ് ശതമാനം 30–40 ശതമാനമായിരുന്നിരിക്കാംVoter turnout at pseudo-referendum in Crimea was maximum 30-40 percent - Mejlis. Ukrinform. 17 March 2014 എന്ന് പ്രസ്താവിക്കുകയുണ്ടായി. കഴിഞ്ഞ മൂന്നുവർഷത്തെ അഭിപ്രായസർവേ ഫലങ്ങൾ വച്ചുനോക്കിയാൽ റഷ്യയുമായി ചേരുന്നതിനോട് അനുകൂലാഭിപ്രായമുള്ളവർ 34% ആയിരിക്കാമെന്ന് റഷ്യൻ ഭരണകൂടത്തിന്റെ മുൻ ഉപദേഷ്ടാവായ ആൻഡ്രേ ഇല്ലാറിനോവ് പ്രസ്താവിക്കുകയുണ്ടായി.http://guardianlv.com/2014/03/crimea-referendum-34-percent-not-97-percent-says-former-russian-government-adviser/

ഹിതപരിശോധനയെത്തുടർന്ന് സുപ്രീം കൗൺസിൽ ഓഫ് ക്രിമിയയും സെവെസ്റ്റ‌പോൾ സിറ്റി കൗൺസിലും യുക്രൈനിൽ നിന്ന് സ്വാതന്ത്ര്യം പ്രഖ്യാപിക്കുകയും റഷ്യൻ ഫെഡറേഷനിൽ ചേരുവാനുള്ള തീരുമാനമെടുക്കുകയും ചെയ്തു.Crimean parliament formally applies to join Russia, BBC, March 17, 2014 ഈ ദിവസം തന്നെ റഷ്യ ക്രിമിയയെ ഒരു സ്വതന്ത്ര പരമാധികാര രാഷ്ട്രമായി അംഗീകരിച്ചു.Putin Recognizes Crimea Secession, Defying the West, New York Times, March 17, 2014

കുറിപ്പുകൾ

അവലംബം

വർഗ്ഗം:ക്രിമിയ
വർഗ്ഗം:ഹിതപരിശോധനകൾ